Diari Oficial de la Generalitat Valenciana


Sumari del DOGV 2082, del 06-08-1993 (1993/828881)

RESOLUCIÓ de 22 de juliol de 1993, del Rector de la Universitat de València, per la qual es disposa el compliment de la sentencia de 20 de novembre de 1992, dictada pel Tribunal Suprem, per la qual es confirma la sentencia de 18 de maig de 1989, dictada per l'aleshores Audiència Territorial de València, en el recurs contenciós administratiu 1754/86, promogut per Alternativa Universitària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2082

Data del DOGV
:   06-08-1993

Secció del DOGV
:   ALTRES DISPOSICIONS

Número del document
:   1993/828881


Data del document
:   22-07-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 22 de juliol de 1993, del Rector de la Universitat de València, per la qual es disposa el compliment de la Sentència de 20 de novembre de 1992, dictada pel Tribunal Suprem, per la qual es confirma la Sentència de 18 de maig de 1989, dictada per l'aleshores Audiència Territorial de València, en el recurs contenciós administratiu 1754/86, promogut per Alternativa Universitaria.  
Atesa la sentència de 20 de novembre de 1992, dictada per la sala tercera, secció 3ª del Tribunal Suprem, en l'apel·lació 1473/89 contra la sentència dictada el 18 de maig de 1989, en el recurs 1754/86, per la sala segona del contenciós administratiu de l'aleshores Audiència Territorial de València, sobre la utilització del terme «català» per a designar la llengua que es parla a la Comunitat Valenciana.  
Atés que l?esmentada sala del Tribunal Suprem va desestimar el recurs d'apel·lació interposat per la Universitat de València, i va confirmar la sentència recorreguda, on es concloïa que l'acte objecte d'impugnació és nul de ple dret, per ser-ho igualment els apartats 6 i 7 dels Estatuts de la Universitat de València que li servien de cobertura.  
Atés que contra la sentència del Tribunal Suprem es va presentar r curs d'empara davant el Tribunal Constitucional, i es va sol·licitar la suspensió de l'execució davant el Tribunal Superior de Justícia de la Comunitat Valenciana, petició que va estar denegada per providència de 29 de juny de 1993, fins que no decidesca el Tribunal Constitucional.  
Atés que concorren, doncs, les circumstàncies previstes a l'article 105.1,a) de la Llei de 27 de desembre de 1956, aquest rectorat disposa l?execució, en els seus termes, de la referida sentència, la part dispositiva de la qual és del tenor següent:  
«Decidim:  
Que, rebutjant totes les causes d'inadmissibilitat al·legades per la part demandada, i entrant a conèixer sobre el fons de l'afer, hem d'estimar i estimem el recurs contenciós administratiu interposat per Alternativa Universitària contra l'apartat e) de l'Acord de 20 de juny de 1986, de la Junta de Govern de la Universitat de València, recollit en acta aprovada en sessió posterior de 20 de juliol del mateix any. Hem de declarar i declarem la nul·litat de ple dret de l'apartat e) de l'acord esmentat de la Junta de Govern d'aquella universitat, per no ser conforme a l?ordenament jurídic, i amb la conseqüència dimanant de fer d'ús obligat la denominació legal i oficial de la llengua i idioma valencià a l?àmbit de la Universitat de València. Tot això sense fer pronunciament exprés sobre les costes processals.  
València, 22 de juliol de 1993.- El Rector: Ramon Lapiedra i Civera.